CELEX: 22004D0149
Language: sl
Date: 2004-10-29 00:00:00
Title: Sklep Skupnega odbora EGP št. 149/2004 z dne 29. oktobra 2004 o spremembi Priloge IX (Finančne storitve) k Sporazumu EGP

21.4.2005   
            
            
               SL
            
            
               Uradni list Evropske unije
            
            
               L 102/23
            
         
      SKLEP SKUPNEGA ODBORA EGP
   
   št. 149/2004
   z dne 29. oktobra 2004
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 104/2004 z dne 9. julija 2004 (1).
            
         
               (2)
            
            
               Direktivo Komisije 2004/72/ES z dne 29. aprila 2004 o izvajanju Direktive 2003/6/ES Evropskega parlamenta in Sveta glede sprejetih tržnih praks, opredelitve pojma notranje informacije pri izvedenih finančnih instrumentih na blago, priprav seznama oseb z notranjimi informacijami, obveščanja o transakcijah vodilnih delavcev in obveščanja o sumljivih transakcijah (2), je treba vključiti v Sporazum —
            
         SKLENIL:
   Člen 1
   Za točko 29e (Direktiva Komisije 2003/125/ES) Priloge IX k Sporazumu se vstavi naslednja točka:
   
               „29f.
            
            
               
                  32004 L 0072: Direktiva Komisije 2004/72/ES z dne 29. aprila 2004 o izvajanju Direktive 2003/6/ES Evropskega parlamenta in Sveta glede sprejetih tržnih praks, opredelitve pojma notranje informacije pri izvedenih finančnih instrumentih na blago, priprav seznama oseb z notranjimi informacijami, obveščanja o transakcijah vodilnih delavcev in obveščanja o sumljivih transakcijah (UL L 162, 30.4.2004, str. 70).“
            
         Člen 2
   Besedilo Direktive 2004/72/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 30. oktobra 2004, pod pogojem, da so bila podana vsa uradna obvestila Skupnemu odboru EGP v skladu s členom 103(1) Sporazuma (3).
   Člen 4
   Ta sklep se objavi v oddelku EGP Uradnega lista Evropske unije in v Dopolnilu EGP k njemu.
   
      V Bruslju, 29. oktobra 2004
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 376, 23.12.2004, str. 33.
   
      (2)  UL L 162, 30.4.2004, str. 70.
   
      (3)  Navedene so ustavne zahteve.